|  |  |  |
| --- | --- | --- |
|  | **OPĆINA MATULJI**  **JEDINSTVENI UPRAVNI ODJEL** | |
| KLASA: 350-01/18-01/0004  URBROJ: 2156/04-01-3-06-18-0014  Matulji, 30.08.2018. | |  |

Na temelju članka 96. stavka 3. Zakona o prostornom uređenju („Narodne novine“ br. 153/13 i 65/17), i Zaključka Općinskog načelnika Općine Matulji KLASA:350-01/18-01/0004; URBROJ: 2156/04-01-3-06-18-0013 od 30. kolovoza 2018. godine, nositelj izrade Jedinstveni upravni odjel Općine Matulji objavljuje:

**JAVNU RASPRAVU**

**o Prijedlogu III. izmjene i dopune Prostornog plana uređenja Općine Matulji**

1. Objavljuje se javna rasprava o Prijedlogu III. izmjene i dopune Prostornog plana uređenja

Općine Matulji.

1. Prijedlog III. izmjene i dopune Prostornog plana uređenja Općine Matulji utvrdio je

Općinski načelnik Općine Matulji zaključkom KLASA:350-01/18-01/0004; URBROJ: 2156/04-01-3-06-18-0013 od 30. kolovoza 2018. godine.

3. Javna rasprava održat će se u trajanju od 15 (petnaest) dana, u razdoblju od **10. rujna 2018. do 24. rujna 2018. godine**.

4. Za vrijeme trajanja javne rasprave Prijedlog III. izmjene i dopune Prostornog plana uređenja Općine Matulji biti će izložen u Vijećnici Općine Matulji, Matulji, Trg m.Tita 11, radnim danom od 9:00 do 15:00 sati, te na mrežnim stranicama Općine Matulji – [www.matulji.hr](http://www.matulji.hr).

5. Javno izlaganje održati će se **18. rujna 2018. godine** (utorak) u 18:00 sati u vijećnici Općine Matulji.

6. Mišljenja, primjedbe i prijedlozi na Prijedlog III. izmjene i dopune Prostornog plana uređenja Općine Matulji mogu se za vrijeme trajanja javne rasprave upisati u knjigu primjedbi, unijeti u zapisnik o javnom izlaganju ili u pisanom obliku dostaviti nositelju izrade Plana, na adresu Općina Matulji, Trg m.Tita 11, 51211 Matulji, zaključno sa 24. rujna 2018. godine.

7. Pisana mišljenja, primjedbe i prijedlozi koji nisu dostavljeni u roku ili nisu čitljivo napisani, neće se uzeti u obzir u pripremi izvješća o javnoj raspravi.

**Pročelnica**

**Jedinstvenog upravnog odjela**

**Biserka Gadžo, dipl.iur.**